คันนูชิถือชากุที่ศาลเจ้าอันจิอินาริโคโมะ
คันนูชิและมิโกะในพิธีแต่งงานที่ศาลเจ้าเมจิ
**คันนูชิ** (ญี่ปุ่น: 神主; โรมาจิ: *kannushi*; แปลว่า ผู้นำพิธีกรรมอันศักดิ์สิทธิ์) หรือ **ชินโชกุ** (ญี่ปุ่น: 神職; โรมาจิ: *shinshoku*; แปลว่า ผู้รับใช้เทพเจ้า) คือผู้รับผิดชอบและดูแลรักษาศาลเจ้าชินโต (神社) เป็นผู้นำการปฏิบัติบูชาเทพเจ้า หรือที่เรียกว่า *คามิ* (神) นอกจากนี้ยังมีนักบวชหญิงเรียกว่า มิโกะ (巫女) ทำหน้าที่รับใช้เทพเจ้าและคอยช่วยเหลือคันนูชิในศาลเจ้าเช่นกัน

ประวัติ
-------

เดิมคันนูชิทำหน้าที่เป็นสื่อกลางระหว่างคามิกับมนุษย์ แล้วถ่ายทอดเจตจำนงของเทพเจ้าสู่มนุษย์ทั่วไป คันนูชิจึงมีสถานะเป็นบุคคลศักดิ์สิทธิ์ ด้วยสามารถประกอบพิธีกรรมให้บริสุทธิ์ได้ตามความเชื่อ และมีความหมายเทียบเท่ากับคำว่า *ชินโชกุ* ซึ่งแปลว่าชายผู้ทำงานและประกอบพิธีในศาลเจ้า

ในอดีตมีความทับซ้อนกันระหว่างการเมืองกับศาสนา ผู้นำตระกูลจึงทำหน้าที่เป็นผู้นำศาสนาของกลุ่มตระกูลตนเองได้ หรืออาจจะตั้งใครสักคนมาเป็นแทนก็ได้ ใน *โคจิกิ* (ค.ศ. 680) และ *นิฮงโชกิ* (ค.ศ. 720) ซึ่งเป็นเอกสารสำคัญของชินโต ระบุว่าได้แยกออกมาเป็นคันนูชิมาทำหน้าที่บูชาเทพเจ้าโดยเฉพาะ จักรพรรดินีจิงงู และจักรพรรดิซูจิง เคยทำหน้าที่เป็นคันนูชิด้วย

ลักษณะ
------

ผู้ที่จะเป็นคันนูชิต้องเข้าศึกษามหาวิทยาลัยที่ได้รับการรับรองคุณสมบัติจากสมาคมศาลเจ้าชินโต (神社本庁) เสียก่อน มีมหาวิทยาลัยที่เปิดสอน ได้แก่ มหาวิทยาลัยโคกูงากูอิงในโตเกียว หรือมหาวิทยาลัยโคงักกังในเมืองอิเซะ หากไม่ศึกษาต่อในมหาวิทยาลัยก็ต้องสอบให้ผ่านคุณสมบัติจึงได้รับการรับรองจากสมาคม คันนูชิมีหลายระดับ ได้แก่ *โอคันนูชิ* (大神主) *โซคันนูชิ* (総神主) และ *กงคันนูชิ* (権神主) อยู่ร่วมศาลเจ้าเดียวกัน สตรีสามารถเป็นคันนูชิได้ และภรรยาม่ายของคันนูชิก็สามารถสืบทอดตำแหน่งของสามีในศาลเจ้าได้เช่นกัน โดยคันนูชิจะมีมิโกะคอยสนับสนุนในการประกอบพิธีกรรมทางศาสนาต่าง ๆ ซึ่งมิโกะส่วนใหญ่ล้วนมีความเกี่ยวข้องกับศาล เช่น เป็นลูกสาวหรือเป็นญาติกับคันนูชิเอง

คันนูชิสามารถสมรสได้ ส่วนใหญ่แล้วลูก ๆ ของพวกเขาก็จะสืบตำแหน่งต่อจากบิดา แม้ตามกฎหมายจะไม่ได้บังคับเรื่องให้ผู้สืบสันดานสืบทอดตำแหน่งแล้ว แต่ศาลเจ้าหลายแห่งยังคงปฏิบัติตามธรรมเนียมนี้ต่อไป

การแต่งกายและอุปกรณ์
--------------------

คันนูชิมีเครื่องแต่งกาย เช่น ชุดโจเอะ เอโบชิ และคาริงินุ โดยชั้นของคันนูชิจะแบ่งตามสีของกางเกงฮากามะ แบ่งเป็น ชั้นพิเศษสวมสีขาวลาย ชั้นที่หนึ่งสีม่วงลายเข้ม ชั้นที่สองบนสีม่วงลายจาง ชั้นที่สองสีม่วง และชั้นที่สามสีเขียวอมฟ้า อย่างไรก็ตามชุดเหล่านี้ไม่ได้มีนัยสำคัญด้านพิธีกรรมทางศาสนาแต่อย่างใด หากแต่เป็นชุดที่เคยใช้ในราชสำนักมาก่อน อันสื่อให้เห็นถึงความใกล้ชิดกันระหว่างจักรพรรดิกับลัทธิบูชาเทพเจ้า ส่วนอุปกรณ์อื่น ๆ ที่คันนูชิใช้ในพิธีกรรมทางศาสนา ได้แก่ *ชากุ* (หรือฮู่) และ *โอนูซะ* ไม้กระบองศักดิ์สิทธิ์ที่ประดับด้วยริ้วกระดาษที่เรียกว่า *ชิเดะ*

* คันนูชิสวมชุดโจเอะเดินนำมิโกะอีกสองคนคันนูชิสวมชุดโจเอะเดินนำมิโกะอีกสองคน
* คันนูชิถือชากุเดินนำเจ้าบ่าวเจ้าสาวในพิธีแต่งงานคันนูชิถือชากุเดินนำเจ้าบ่าวเจ้าสาวในพิธีแต่งงาน
* คันนูชิถือโอนูซะในพิธีเปิดศาลเจ้าซานมารีโน ประเทศซานมารีโนคันนูชิถือโอนูซะในพิธีเปิดศาลเจ้าซานมารีโน ประเทศซานมารีโน
* คันนูชิและมิโกะที่ศาลเจ้าอามาโนอิวาโตะคันนูชิและมิโกะที่ศาลเจ้าอามาโนอิวาโตะ

ดูเพิ่ม
-------

* มิโกะ

อ้างอิง
-------

1. 1 2  
	* *Kannushi* (in Japanese), Iwanami ญี่ปุ่น: Kōjien; โรมาจิ: *広辞苑* Japanese dictionary, 6th Edition (2008), DVD version
2. 1 2  "สารานุกรมคำญี่ปุ่น "มิโกะ (หญิงรับใช้ศาลเจ้า)"". *Matcha*. 8 กุมภาพันธ์ 2560. สืบค้นเมื่อ 24 เมษายน 2566. `{{cite web}}`: ตรวจสอบค่าวันที่ใน: `|accessdate=` และ `|date=` (help)
3. 1 2 3  
Nishimuta, Takao (2007-03-28). "Kannushi". *Encyclopedia of Shinto*. Kokugakuin. สืบค้นเมื่อ 2009-10-16.
4. 1 2 3 4  
Moriyasu, Jin. "Kannushi". *Nihon Hyakka Zensho* (ภาษาญี่ปุ่น). Shogakukan. คลังข้อมูลเก่าเก็บจากแหล่งเดิมเมื่อ 2012-09-14. สืบค้นเมื่อ 2009-10-16.
5. ↑  Yukari Yokoyama (27 พฤศจิกายน 2562). ""ชินโต" คืออะไร? ลัทธิเฉพาะของญี่ปุ่นที่มีศูนย์กลางอยู่ที่เทพที่ได้รับการบูชากันตามศาลเจ้าญี่ปุ่น". *Fun! Japan*. สืบค้นเมื่อ 24 เมษายน 2566. `{{cite web}}`: ตรวจสอบค่าวันที่ใน: `|accessdate=` และ `|date=` (help)
6. 1 2 3  
"Shinshoku". Encyclopædia Britannica Online. สืบค้นเมื่อ 2009-10-16.
7. 1 2 3 4  
Nishimura, Hajime (1998). *A Comparative History of Ideas*. Motilal Banarsidass. ISBN 978-81-208-1004-4.
8. ↑  Jib Monchanok (7 เมษายน 2560). "ไขกระจ่าง! ความแตกต่างของศาลเจ้าชินโตและวัดพุทธในญี่ปุ่น". *Kiji*. สืบค้นเมื่อ 24 เมษายน 2566. `{{cite web}}`: ตรวจสอบค่าวันที่ใน: `|accessdate=` และ `|date=` (help)

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**คันนูชิ**

* Kannushi, Encyclopedia of Shinto